Warner Bros.
Warner Bros. Entertainment Inc. abo poprostu Warner Bros.[1] a WB – amerikańsko korporacyjŏ postrzodkōw masowego przekazu a szpasu, przinŏleżōnce do WarnerMedia, LLC. Je terŏźnie jednym z nojsrogszych producyntōw a dystrybutōrōw filmowych a telewizyjnych produkcyji na świecie. Ôd lŏt rywalizuje z inkszym filmowym sztudiym – The Walt Disney Company.
Korporacyjŏ ôstała założōnŏ 4 kwietnia 1923 roku przez bratōw Warner: Alberta, Sama a Harry’ego (polskich imigrantōw żydowskigo byciŏ, narodzōnych we Krasnosielcu we makowskim krysie na Mazowszu pod mianym: Aaron, Szmul a Hirsz Wonsal) a Jacka (narodzōnego we Kanadzie pod mianym Itzhak Wonsal)[2].
Ze sztudiym zwiōnzane były a sōm nojsrogsze gwiŏzdy filmowyj industryje ôd Clinta Eastwooda, bez Mela Gibsona, do Stanleya Kubricka.
ProdukcyjŏEdytuj
Sztudio je producyntym a dystrybutōrym beze szejściu a pōł tysiōnca fabularnych filmōw jak tyż sztyrnŏstu tysiyncy animowanych tytułōw z party Warner Bros. Animation.
Przipisy
- ↑ Ukrōcōnŏ wersyjŏ je czyńścij pasowanŏ, z wyjōntkym sytuacyje, kedy je mŏwa ô samych sztyrech braciach Warner, dej pozōr [1].
- ↑ Company History, WarnerBros.com [dostymp 2021-03-26] [zarchiwizowane z adresy 2015-10-16] (angelski).
shn_Mymr szl_Latn szl_Latn szl_Latn pol_Latn szl_Latn szl_Latn szl_Latn szl_Latn